text: Så mange indbrud har der været i julen
  27 december 2018 kl. 12.48
  Friske tal fra Rigspolitiet viser, at antallet af indbrud i private hjem i Syd- og Sønderjylland er steget en smule.
  At komme hjem fra juleferie og opdage, at der har været indbrud i ens hjem, er ikke den bedste måde at slutte julen på. Netop den situation er der flere syd- og sønderjyske familier vendt hjem til i år sammenlignet med de foregående år.
  I perioden fra den 20. december og frem til og med den 26. december har politiet i alt modtaget 741 anmeldelser om indbrud på landsplan. Sidste år lå det tilsvarende tal på 734, viser Rigspolitiets årlige opgørelse af indbrud i juledagene 20.-26. december.
  I Syd- og Sønderjyllands Politikreds har der været 61 anmeldelser om indbrud mod 51 året før. I Sydøstjyllands Politikreds er tendensen status quo med 83 indbrud både i år og sidste år.
  Den endelige opgørelse over juleindbrud opgøres fra den 20. til den 27. december og foreligger først efter nytår, idet der i løbet af jule- og nytårsdagene stadig kommer anmeldelser fra familier, der kommer senere hjem.
  Du kan se en oversigt over antallet af indbrud i juledagene herunder:
  
  